《送李曹公出镇西域用张仪曹韵》
明代·茅大方

麟符虎节宠恩新，满袖天香下玉宸。
五夜将星经昴毕，万年皇化被昆仑。
紫驼白马蕃人贡，赤黍黄羊汉卒屯。
圣主安边恢妙算，都缘保障为斯民。

作者简介：茅大方，明诗文家。名辅，又字希董。泰兴人。洪武中为淮南学官，擢秦府长史。建文元年，迁副都御史。靖难兵下南京，死于难。大方博学能诗文，诗流传不广。著有《希董集》。